नागपुर बैठक में, स्वदेशी जागरण मंच के संयोजक डॉ॰ मा. गो.बोकरे को दायित्व दिया , डॉ॰ बोकरे सुप्रसिद्ध अर्थशास्त्री तथा नागपुर विश्वविद्यालय के उप- कुलपति रहे। पूर्व में कट्टर मार्क्सवादी और कम्यूनिष्ट पार्टी के चोटी के विचारक, परन्तु कालान्तर में विचारों में परिवर्तन हुआ और विख्यात पुस्तक ‘हिन्दू अर्थशास्त्र’ लिखा। मदनदास देवी को राष्ट्रीय सह संयोजक का दायित्व दिया गया। स्वदेशी जागरण मंच,भारतीय मजदूर संघ तथा भारतीय किसान संघ तथा अनेक देशभक्त संगठनों द्वारा व्यापक जन जागरण तथा जन दबाव के अभियानों के बावजूद, केन्द्र सरकार ने, संसद को भी अंधेरे में रख, डंकेल प्रस्तावों पर हस्ताक्षर कर विश्व व्यापार संगठन समझौते को स्वीकार कर लिया।